cyanic-selkie/wikianc huggingface dataset:
משה רוטשילד
חיים אישיים
בנו מיכה, היה עסקן ציבורי בולט, ויו"ר האגודה למניעת חילולי קברים, עד לפציעתו בשנת 2009 בתאונת דרכים.
חתנו, הרב נתן קסלר, היה ר"מ בישיבת בית מאיר ונהרג בחייו בתאונת דרכים.
חתנו, הרב יחיאל נדל, בנו של הרב שמואל נדל, הוא דיין בבית הדין של הרב נסים קרליץ.
עיטורים
אות "מגן שר הבריאות" 2010 - "מפעל חיים לעוסקים במקצועות הבריאות".
עורך דין
עורך דין (בראשי תיבות: עו"ד) הוא אדם המורשה לעסוק בעריכת דין ובמתן ייעוץ משפטי, לאחר שלמד משפטים וקיבל הסמכה מתאימה ממוסד רשמי.
באנגליה (ובמדינות אחרות בהן שיטת המשפט שאובה מהמשפט האנגלי, כגון אוסטרליה) מקובלת הפרדה בין עורך דין המופיע בבית המשפט (barrister) ובין עורך דין העוסק בכל פעילות משפטית אחרת (solicitor). הפרדה זו אינה נהוגה בישראל, וכל עורך דין רשאי לעסוק בשני סוגי הפעילות. למרות ההבחנה, בישראל עורך דין המופיע בבית המשפט, מייצג את לקוחותיו, שוטח את טענותיו כהגנה או כתביעה ומבקש מבית המשפט להכריע בסוגיה הוא ליטיגיטור, וישנם עורכי דין אשר מתמחים בעיקר בתחום זה. הופעה בבית המשפט מוגדרת כתחום הליטיגציה, אם במשפט האזרחי, הפלילי, או המנהלי.
בקרב עורכי הדין מקובלת התמחות לתחומים ספציפיים של המשפט, כגון דיני עבודה, דיני מיסים, משפט מסחרי, משפט פלילי וכולי. משרד גדול לעריכת דין מעסיק לעיתים עורכי דין בעלי מגוון התמחויות, כדי לספק קשת שלמה של שירותים ללקוחותיו; עם זאת, ישנם משרדים גדולים המתמחים בתחום מסוים.
הצורך בעורך דין
בישראל אדם אינו חייב להשתמש בשירותיו של עורך דין, והוא רשאי לייצג את עצמו בבית המשפט (ייצוג עצמי, pro-se litigation, self representation). לבחירה זאת יש יתרונות וחסרונות. כתב על כך השופט נעם סולברג: במשפט העברי ישנה מחלוקת כיצד להתייחס למצב בו הנידון או בא כוחו לא טענו את טענותיהם כראוי, יש הטוענים שהשופט צריך להתייחס לכך כאילו אמרו את טענותיהם הטובות ביותר, ומנגד, יש הטוענים שאין לערבב בין התפקידים השונים.
ניתן לראות מקצוע עריכת הדין ככזה שהתקבע עוד בתקופת התנ"ך היחסו של אברהם לסדום או במערכת היחסים של אהרון ומשה. מצד שני, עצם השימוש במונח "עורך דין" אינו בהכרח מקבל ביטוי חיובי במקורות המשפט העברי.
חסיון עורך דין-לקוח
אחד המאפיינים הייחודיים למקצוע עריכת הדין, בדומה למספר קטן של מקצועות טיפוליים, הוא חסיון עורך דין-לקוח. על פי החוק, עורך דין חייב לשמור בסודיות כל מידע שהובא לידיעתו על ידי הלקוח. הדבר תופס גם לגבי עובדי משרדו והכפופים לו. מנגד, במדינות רבות, רשויות המדינה מכירות בחובתו זו של עורך הדין. כך למשל, כל מסמך או מידע המאוחסן אצל עורך הדין, מוגן מפני תפיסה או חיפוש כלשהו, מצד רשויות שלטון כגון המשטרה, או כל גורם אחר. החיסיון נועד לאפשר ללקוח כנות וגילוי לב מלא, מבלי לחשוש שדבר זה יכול לשמש כנגדו ביום מן הימים. ניתן לחשוף את המידע החסוי רק בעקבות הרשאה מפורשת של הלקוח לעשות כן.
יוצא מן הכלל הוא מקרה בו לקוח מגלה לעורך הדין על כוונתו לבצע עבירה בעתיד, שבו חייב עורך הדין לחשוף את המידע על מנת למנוע ביצוע העבירה, בישראל התגלו מקרים רבים בהם עורך דין היה שותף לפשע של לקוחו וניסה לחסות תחת אותו חיסיון, דבר המנוגד לחוק. החיסיון אינו חל גם במקרה של תביעת עורך הדין בגין שכר טרחה שהוא זכאי לו בעניין שבו טיפל עבור לקוחו. מקרה נוסף בו לא יחול החיסיון הוא מקרה בו אדם שלישי שאינו הלקוח עצמו נוכח בשיחה בין עורך הדין והלקוח, או אז ניתן יהיה לחקור את אותו אדם על תוכן השיחה ששמע והחיסיון לא יחול על תוכנה.
זכות ההיוועצות
במדינות רבות נקבע שיש לאדם זכות להיוועץ בעורך דין לפני חקירה, וכי על החוקר להבהיר לנחקר את זכותו זו. זכות זו נכללת בארצות הברית באזהרת מירנדה ומוכרת גם בישראל. מכיוון שהעצה הראשונה במעלה שעורכי דין נותנים ללקוחותיהם היא לשתוק בחקירה, מחפשים השוטרים דרכים לשכנע את הנחקרים שלא להיוועץ בעורך דין. במדינות רבות בעולם וגם בישראל, נתגלו מקרים לא מעטים בהם חוקרי משטרה הביעו זלזול בעורכי דין פליליים, ועורכי דין מן אנשי הסנגוריה הציבורית וטענו כי אלו אינם מוכשרים או אינם דואגים לטובת החשודים, במטרה להביא את הנאשמים שלא לשעות לעצותיהם ולהודות בהאשמות שהוטחו בהם. במקרים אחרים, אומרים חוקרים לחשודים שעורכי הדין שלהם מחפשים רק להרוויח כסף על חשבונם. נגד דברים אלו יצאו בחריפות השופטים עוזי פוגלמן ואליקים רובינשטיין.
פרדריק אנדרה ביורקן
קריירת מועדונים
ביורקן גדל במחלקת הנוער של בודה/גלימט. הוא ערך 121 הופעות ליגה במדי הקבוצה הבוגרת של המועדון, רובן במסגרת ליגת העל הנורווגית, בהן הבקיע שמונה שערים.
עורך דין
העיסוק בעריכת דין בישראל
רבים מעורכי הדין בישראל עובדים כעצמאים במשרדים שבבעלותם. אחרים עובדים כשכירים במשרדי עורכי דין, ויש העוסקים בייעוץ משפטי לחברות בהן הם מועסקים. קבוצה גדולה של עורכי דין מועסקת בפרקליטות המדינה, בפרקליטות הצבאית, במחלקות המשפטיות השונות של משרדי הממשלה וביחידות הסמך שלהם.
תנאים לקבלת היתר לעסוק בעריכת דין
בישראל מוסדר העיסוק בעריכת דין באמצעות חוק לשכת עורכי הדין, התשכ"א-1961. מציב שלושה תנאים מצטברים לכשירותו של אדם להיות עורך-דין:
פרדריק אנדרה ביורקן
קריירת מועדונים
ב-1 בדצמבר 2021 חתם ביורקן על חוזה לשלוש שנים וחצי בהרטה ברלין מהבונדסליגה, החל מ-1 בינואר 2022. ב-23 בינואר ערך את הופעת הבכורה שלו במועדון, בהפסד 1–4 לבאיירן מינכן במסגרת המחזור ה-20 בליגה לעונת 2021/2022. בסך הכל ערך תשע הופעות ליגה במדי המועדון.
עורך דין
תנאים לקבלת היתר לעסוק בעריכת דין
אדם הכשיר להיות עורך דין והוא תושב ישראל ובגיר, יהיה לעורך דין עם קבלתו כחבר לשכת עורכי הדין. הלשכה רשאית, לאחר שנתנה למועמד הזדמנות לטעון טענותיו לפניה, שלא לקבלו כחבר הלשכה, על אף כשירותו, אם המועמד הורשע בעבירה שיש עמה קלון, והלשכה סבורה שלנוכח הרשעה זו אין הוא ראוי לשמש עורך דין.
בראשית ימי המדינה, היו עורכי דין רבים שעלו מחוץ לארץ ולא הצליחו לקבל רישיון עריכת דין בגלל קושי הבחינות והחובה להתמחות ארוכה ללא קבלת שכר.
פרדריק אנדרה ביורקן
קריירת מועדונים
ב-29 באוגוסט 2022 הושאל ביורקן למשך עונה אחת לפיינורד מליגת העל ההולנדית. ב-3 בספטמבר ערך את הופעתו היחידה במדי המועדון, בניצחון 3–4 על גו אהד איגלס במסגרת המחזור החמישי בליגה לעונת 2022/2023. ב-4 בינואר 2023 בוטלה השאלתו, והוא עבר בחזרה לבודה/גלימט.
עורך דין
סמכויות עורך הדין בישראל
מייחד את הפעולות הבאות לעורכי דין בלבד:
עם זאת, קובע כי אין בהוראות לגבי ייחוד המקצוע כדי לפגוע בסמכות ייצוג של אישים אחרים, בנסיבות מסוימות, כגון ייצוג לפני בתי דין דתיים ולפני בתי דין צבאיים, ייצוג של נישום בידי רואה חשבון או יועץ מס בפני רשות המיסים, סמכויות של סוכן פטנטים, ייצוג ארגון עובדים או מעבידים בבוררות לענייני עבודה או בקשר להסכם עבודה, ועוד.
פרדריק אנדרה ביורקן
קריירה בינלאומית
ב-6 ביוני 2021 ערך ביורקן את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.
עורך דין
כללי האתיקה החלים על עורכי דין בישראל
על פי הדין בישראל, כל עורך דין חייב להיות חבר בלשכת עורכי הדין. מי שמבקש להצטרף לשורות הלשכה נדרש לקבל על עצמו את כלליה. לפיכך, ללשכת עורכי הדין יש כוח רב בעניין הסדרת המקצוע והחלת רגולציה ופיקוח על עורכי דין.
הלשכה אכן מפעילה את כוחה, ובהתאם להוראות חוק לשכת עורכי הדין (באישור שר המשפטים), היא התקינה כללים שונים, ובהם. בנוסף, מעת לעת, מנחה הלשכה את עורכי הדין כיצד עליהם לפעול באמצעות הנחיות היוצאות על ידי ועדת האתיקה הארצית של לשכת עורכי הדין. עורך דין שמפר את כללי האתיקה עלול לספוג קנס כספי או עונש של הרחקה מהמקצוע לתקופה קצובה (חודשים או שנים) או לצמיתות. בירור בדבר הפרת כללי האתיקה מתבצע בתוך מוסדות הלשכה, על פי רוב, לאחר קבלת פנייה מאת מתלונן. על החלטת הלשכה ניתן לערער בבית המשפט.
מספר עורכי הדין בישראל
עד תחילת שנות ה-90 של המאה ה-20 נלמד מקצוע עריכת הדין בישראל אך ורק בפקולטות למשפטים של אוניברסיטאות. בעקבות הביקוש הרב ללימודי משפטים הגיעו דרישות הקבלה לפקולטות למשפטים לרמות גבוהות מאוד (בין הגבוהות מבין כל הפקולטות) ורק כ-15% מהמועמדים התקבלו ללימודים. בעקבות לחץ של אנשים שבקשו ללמוד עריכת דין שונה החוק והוא איפשר לימודי משפטים לצורכי הסמכה כעורך דין במכללה לא אקדמית והוקמו שלוש מכללות לא אקדמיות ללימודי משפט. הקמת המכללות הביאה לגידול ניכר במספר עורכי הדין בישראל. בהמשך, החל תהליך של פתיחת מכללות אקדמיות ברחבי ישראל שהביא לפתיחת מכללות נוספות בהם התקיימו לימודי משפטים והמכללות הלא אקדמיות קיבלו הסמכה להעניק תארים אקדמיים.
בעקבות הגידול במספר עורכי הדין ובהתאם לכך למספר עורכי הדין שנמצאו ברמה מקצועית נמוכה מונתה בשנת 2000 ועדה בראשות השופטת הילה גרסטל שהמליצה להטמיע כמה שינויים מהותיים בהתמחות.
המלצותיה של ועדת גרסטל לא יושמו, בין השאר כתוצאה מהתנגדות עזה של הסטודנטים שאף הפגינו נגד המלצות אלה.
לאחר מספר שנים ועדה בראשותו של עורך הדין שי סגל מונתה לבחון דרכים להקטין את מספר עורכי הדין. אחת ממטרותיה המוצהרות של הוועדה, שאושרה פה אחד על ידי הוועד המרכזי של לשכת עורכי הדין, היא העלאת רף הציון העובר בבחינות לשכת עורכי הדין מ-65 ל-70, כלומר, נבחן שיקבל 65 בכל הבחינות יוסמך כעורך דין, אולם נבחן שיקבל פחות מכך, אפילו רק באחת מהבחינות, יזדקק לממוצע של 70 על מנת להיות מוסמך כעורך דין.
מספר חברי לשכת עורכי הדין בישראל עמד על כ-30,000 בסוף 2004; כ-36,000 באפריל 2007; כ-47,000 בסוף שנת 2010, כ-63,000 במחצית 2012, ו- 67,512 בחודש יוני, 2019 (מה שמקנה לישראל, יחס של 1:126 עורכי דין באוכלוסייה הכללית, גבוה יותר מכל מדינות העולם). נכון לחודש אוגוסט 2019 רשומים 67,291 עורכי דין בישראל. נכון לחודש יוני, 2022, רשומים כ- 93,000 עורכי דין בישראל.
בישראל, ישנה ירידה באחוז הצעירים הבוחרים בלימודים וקריירה בתחום המשפטים, בין הסיבות לירידה זו בביקוש ניתן למנות את מספרם העולה של עורכי הדין בשוק הישראלי ואת הצפת השוק, את הירידה בשכר עורכי הדין בישראל , וכן עזיבת עובדים לטובת קריירה בתעשיית ההייטק שבה נחשב השכר לגבוה יותר. גם בקרב הורי צעירים בישראל, ישנה ירידה ברצונם של הורים כי ילדיהם ילמדו משפטים באקדמיה.
תעריפים
תשלום תמורת שירות של עורך דין שטיפל בתיק תביעה או הגנה, נקרא על פי רוב שכר טרחת עורך דין (ובראשי תיבות: שכ"ט עו"ד).
קובע כי "המועצה הארצית של הלשכה רשאית לקבוע תעריף מינימלי לשכר טרחה בעד טרחה בעד שירותי עורכי דין, שיהיה בבחינת המלצה לחברי הלשכה, אך לא יחייבם." זהו כלל ייחודי למקצוע עריכת דין, משום שבעיסוקים אחרים קביעת תעריף מינימום תיחשב לקרטל. בהתאם לסמכותה פרסמה המועצה הארצית של הלשכה את כללי לשכת עורכי הדין (התעריף המינימלי המומלץ), תש"ס-2000, הקובעים תעריפי מינימום מומלצים לפעולות שונות של עורכי דין.
בסוגי תביעות מסוימים נקבע תעריף מקסימום. דוגמה: בתביעות לפי חוק פיצויים לנפגעי תאונות דרכים נקבעו תעריפי מקסימום לטיפול בתביעה, כאחוז מהסכום ששולם לנפגע, ובהתאם לשלב שבו הסתיים הטיפול בתביעה. כמו כן, גם בתחום הרשלנות הרפואית מקובל כי אחוז מסוים מכספי הפיצויים שנפסקו לטובת הנפגע ייחשבו כשכר הטרחה של עורך הדין שטיפל בתיק.
בתביעות אזרחיות רבות פוסק בית המשפט לזכות הזוכה בתביעה גם תשלום של שכר טרחת עורך דין. גובה תשלום זה נקבע לפי החלטת בית המשפט, ואינו מבוסס על התשלום בפועל של הזוכה לעורך דינו.
למתן ייצוג משפטי בתביעות אזרחיות למעוטי אמצעים, שידם אינה משגת לשלם שכר טרחת עורך דין, מפעילה לשכת עורכי הדין את מיזם "שכר מצווה", שבו מעניקים עורכי דין שירות פרו בונו (ללא תשלום) למעוטי אמצעים.
למתן ייצוג משפטי בתביעות פליליות למעוטי אמצעים משמשת הסניגוריה הציבורית, שהיא יחידה במשרד המשפטים.
היזק ראייה
בדיני המשפט העברי, היזק ראייה הוא פגיעה בפרטיות הזולת באמצעות הצצה לתוך רשותו.
בתלמוד ייחדו עבור דינים אלו סוגיות אחדות במסכת בבא בתרא. בסוגיות אלו התבאר מתי מעשה מסוים נחשב כהיזק ראיה, ובאיזה מקרים יש חיוב לסלקו. וכן האם אכן קיימת טענה של היזק ראיה או לא.
מקור הדין
המשנה קובעת את חובת בניית מחיצה בין שותפים:.
בתלמוד בבלי הסתפקו האם כוונת המשנה לחייב לבנות מחיצה מאחר שהיזק ראיה נחשב היזק, או שהמשנה מדברת רק במקרה ש'רצו' לבנות.
להלכה השולחן ערוך סבור שהיזק ראיה נחשב היזק, ולכן יכולים לחייב אחד את השני לבנות מחיצה על מנת למנוע את היזק הראייה: "חצר השותפין... יש לכל אחד מהם לכוף את חבירו לבנות הכותל באמצע, כדי שלא יראהו חבירו בשעה שמשתמש בחלקו...".
גדר הנזק
הראשונים דנו במהותו של היזק הראייה, מדוע הוא נחשב כנזק על אף שאינו ממשי (היזק שאינו ניכר).
שיטת הרמב"ן
הרמב"ן כותב שהצצה של אדם לרשות הזולת פוגעת באחר וברכושו באופן ישיר. את דברי הרמב"ן ניתן לבאר בכמה דרכים שנזכרו בראשונים:
לכל אחת מהפגיעות הללו יש השלכות הלכתיות אחרות (אם בדרישה לבנות כותל הפרדה או בחיוב צו מניעה האוסר לבנות דבר המזיק, כפי שיבואר בהמשך).
הרמב"ם קובע שהיזק ראייה פוגע בפרטיות ובצניעות, ולכן יש חובה להימנע מהם. לעומת זאת, בהימנעות מעין הרע הוא רואה רק מידת חסידות ללא נפקות הלכתית מחייבת, ולכן לא נוכל לחייב סעדים בגינה. יש החולקים על הרמב"ם ויש שפסקו כמוהו.
שיטת רש"י
שיטת הרש"י שהיזק הראייה גורם רק נזק עקיף (גרמא). השכן ימנע משימוש בחצרו מחשש שחבירו יסתכל עליו. בנזק מסוג זה (גרמא) אין מחייבים תשלום על הנזק, אבל יש איסור לבצעו.
הנפקא מינה בין השיטות
לדעות שהראייה גורמת לפגיעה ישירה בזולת, די בכך שאחד השכנים בונה מחיצה דקה שדרכה אי אפשר לראות ובכך יצא ידי החובה להימנע מהיזק הראייה, שכן גם אם תיפול המחיצה, מיד יוכל לבנותה שוב ולמנוע את ההיזק.
בניית כותל
על מנת למנוע נזקי ראייה, יש לבנות קיר שיפריד בין הנכסים כדי לעצור את השכן מלהסתכל. כל השכנים חייבים באופן שווה בבניית הקיר, וכל אחד מהשכנים יכול לחייב את השני לשלם על זה. דרכי מניעת ההיזק משתנים בהתאם לסוג הנכס:
צו מניעה
יש מקרים בהם ניתן לתת צו מניעה כדי למנוע את הנזק. הצו יכול למנוע מהמזיק להמשיך את נזקו, באמצעות הרחקה של המזיק מהניזוק או בדרך של חלוקת זמני שימוש במקום המועד להיזק. לדוגמה:
החזרת המצב לקדמותו
לפי דעה אחת, בכל המקרים בהם ניתן לדרוש צו מניעה, לאחר שנעשתה הפגיעה, ניתן לדרוש את החזרת המצב לקדמותו ולחייב את המזיק לפרק את מה שבנה. לפי דעה אחרת, הדרישה להחזרת המצב לקדמותו תלויה במנהג המדינה. כך, למשל, אם הנוהג הוא לשים וילונות בחלונות הבתים, לא יוכל לכפות את חבירו לפרק חלון שבנה, והדרישה תוגבל לוילונות בלבד.
חיוב ממון על נזק גוף
כאמור, יש שהגדירו את ההיזק ראייה כנזק של 'עין הרע' שעושה ממש נזק ממוני, אף שאינו מזיק בידיו. לפי דעה זו ניתן להטיל חיוב כספי על המזיק בראייה. לפי דעה אחרת היזק ראייה הוא נזק שאינו ניכר, ולכן החיוב עליו הוא רק כלפי שמים. למרות זאת מצד מידת חסידות, כדי שלא ייענש בדיני שמים, ראוי שישלם על הנזק. תשלום זה אינו קצוב, ותלוי ברצונו הטוב של המזיק.
מועד תחולת החזקה
ישנן ארבע דעות בנוגע למועד תחולת החזקה:
ב.לאחר שלושים יום – לפני חלוף זמן זה, יכול הצד הנפגע לחשוב שמדובר על מבנה ארעי. לאחר 30 יום היה עליו להבין שמדובר בשינוי קבוע, ולפיכך אם לא מחה, יש בכך אישור משתמע להמשך השימוש ולחזקה בו.. לדעה זו, אם ניתן להבין מידית שהשינוי קבוע, והנפגע לא מחה – החזקה תחול מיד.
ג.לאחר שלש שנים (עם טענת בעלות) – בדרך כלל במקרקעין תחולת חזקה היא לאחר שלש שנים של שימוש ובצירוף של טענת בעלות. דין זה חל אפוא גם ביחס לחזקת שימוש כנגד היזק ראייה.
ד.לאחר 3 שנים (ללא טענת בעלות) – חזקת שימוש מאפשרת שימוש במקרקעין ואינה מאשרת בעלות. לכן, לא נדרשת לגביה טענת בעלות, כפי שהיא נדרשת, בדרך כלל, בחזקת מקרקעין.
היזק ראייה וחוקי התכנון והבנייה
החוק המסדיר במדינת ישראל את התנאים לבניית בתים הוא חוק התכנון והבנייה. החוק מתיר לבנות בהתחשב בשכנים (מרחק זה מזה וכו') ובשטח הציבורי (פגיעה בנוף וכו').
יש תקדימים הלכתיים לכך שפוסקים התעלמו מדיני היזק ראייה ופסקו על פי המנהג המקומי בלבד. לפי עדותו של רבי יום טוב צהלון (המהריט"ץ): "בארצנו, בצפת, מעולם לא שמענו, ולא בא לידינו, תביעת היזק ראייה בריחוק מקום הרבה". מדבריו משתמע שדיני היזק ראייה אינם רלוונטיים לצורך היתר בניית הבתים, ההיתר תלוי במנהגי המדינה בלבד. קביעה זו מתבססת על כמה נימוקים:
לגבי חצרות – אין בזמננו אין שימוש בחצרות לדברים שבצנעה.
לגבי חלונות – ראשית, לפתחים שלנו יש בהמשכם גם פרוזדור, ולכן אין מבט ישיר לתוך הבית. שנית, מטרת החלונות להוסיף אור בבית ולא כדי להסתכל פנימה. שלישית, לחלונות בימינו יש תריסים או וילונות שאדם מסיט כאשר הוא מעוניין לעשות דברים שבצנעה.
בשנים האחרונות נעשה שימוש בפסק המהריט"ץ. נטען, שלא ניתן לבנות עיר מבלי לגרום היזק ראייה, למעשה, בזמננו כל אדם שקונה דירה יודע שייתכן שמבניין סמוך יוכלו להתבונן במעשיו. לכן, הניזוק מוחל מעיקרא על היזק הראייה שעלול להיגרם לו, וממילא משום המנהג מותר לעשות כן. מאידך, אדם שרוצה לשפץ דירה, אינו בכלל הדברים האמורים, ולכן עליו להקפיד במהלך השיפוץ ולאחריו על היזק ראייה (שכן השיפוץ הוא לא הכרח בבניית העיר).
הרב דוב ליאור קבע שניזוק יכול למחול על היזק הממון שלו, גם ביחס לאיסורים הקיימים בהיזק ראייה (איסורי הפגיעה בגוף). עוד הוא מוסיף שהיום לנפגע מהיזק ראייה אין זכות תביעה, לא בגלל מנהג המדינה אלא מכוח "דינא דמלכותא דינא" – חוקי התכנון והבנייה.
דעה חולקת, המתנגדת להיצמדות לחוקי התכנון והבנייה, תוך התעלמות מדיני היזק ראייה, נמצא בפסק דין של בי"ד לדיני ממונות בגוש עציון (בראשותו של הרב גדעון פרל). לגבי תביעה של שכן בבית עם חצר משותפת נגד שכן אחר, הרוצה להרחיב מרפסת גבוהה לתוך שטח החצר וברור שיהיה בכך היזק ראייה לתובע. לפי פסק הדין אין חזקת הסכמה לבנייה אם יש היזק ראייה מובהק. מאידך, אין גם חזקה לשימוש בחצר עצמה כנגד היזק ראייה (ללא קשר לבניית המרפסת). על רקע זה, בית הדין חייב את השכנים לבנות כותל משותף, וקבע שבונה המרפסת מנוע מלהשתמש בה עד שיגביה את הכותל לגובה ארבע אמות מעל המרפסת שבנה. בית הדין קובע כי החיוב ההלכתי חל כלפי כל מי שבונה לעצמו בית בצורה פרטית (בניגוד לרוכש דירה מקבלן גדול), ולגביו אין לראות בחוקי התכנון והבניה מנהג מדינה המחייב את האנשים הפרטיים: "הרי הקונים מן הקבלנים דירות מוכנות בשיכונים, אין להם שום השפעה על התכנון בזיקה להיזק ראייה, בבחינת "כזה ראה וקדש"...מה שאין כן כשבונים אנשים בתים ביוזמתם ובתכנון שלהם".
בניית סוכה בצמוד לחלון חבירו – בעל דירה טען להיזק ראייה ופגיעה בכניסת האור לביתו במשך ימי חג הסוכות, בגלל סוכת שכנו. הרב אליעזר יהודה ולדנברג פסק שמותר לבעל הסוכה להמשיך לבנות בגלל שלא מצינו שיהודי מקפיד על חברו בקיום מצוות סוכה. עם זאת, הרב ולדנברג הורה לבעל הסוכה, שלא להקדים ולבנות את הסוכה יותר משלושה ימים לפני החג, ולהזדרז לפרקה מיד בצאת החג, כדי למעט בפגיעה אפשרית (אף שאינה אסורה) - בבעל הדירה.
היזק שמיעה – השופט משה דרורי החיל את סוגיית היזק ראייה על האזנות הסתר. הוא מבסס את קיום האיסור ההלכתי להאזין לשיחותיו של האחר על יסודות האיסור של היזק ראייה (עין הרע, לשון הרע וצניעות). לדבריו, בעיות לשון הרע וצניעות קיימות גם בהאזנת סתר. לפי מסקנת פסק הדין, האזנת סתר אסורה גם מכוח היזק ראייה, אך למעשה יש להתיר אותה לרשויות החוק לצורך מניעת פשעים אחרים.
בעניין זה יצוין כי בית הדין הרבני הגדול דחה ערעור בו נתבקשה האזנה להקלטה שהוקלטה בסתר, בהתבסס בין השאר על דברי המאירי, שהיזק שמיעה נכלל בתוך היזק הראייה.
רשימת חברי הכנסת השבע עשרה
רשימת חברי הכנסת השבע עשרה (אשר נבחרה ב-28 במרץ 2006, והחלה לכהן ב-17 באפריל 2006), ותפקידיהם בממשלה ובכנסת:
(כחול = מפלגות בקואליציה, אדום = מפלגות באופוזיציה)
מון (כתר)
מוֹן (Mon) או קא-מוֹן (Kamon) הם סוגי סמלים ביפן. מוֹן מתייחס לכל סמל, בעוד קאמוֹן משמעותו סמל משפחתי.
שימוש
ה-מוֹן מורכב מטבעת המקיפה דוגמה אשר ברוב המקרים היא גרסה מסוגננת של עיצוב יפני מסורתי (למשל נוצות, פרחים או במבוק). אמנים עשויים לבחור עצם המסמל את אמנותם. למשל, גיישה עשויה לבחור במניפה.
ה-מוֹן והקאמוֹן נחשבים לגרסה היפנית של השלטים ההרלדיים הנפוצים בתרבות המערבית וזאת מכיוון שבשתי התרבויות משויכים הסמלים למשפחה מסוימת או לאדם בודד אשר זכו בהכרה ציבורית כבעלי סטטוס גבוה. בקרב המעמד השולט ביפן, ניתן ללבוש את ה-מוֹן בקימונו משני צידי החזה, על שני השרוולים ו/או באמצע הגב. אצל לוחם ה-מון יכול להתנוסס על שריון החזה, הקסדה, על הדגלים או במספר מקומות אחרים. מוֹן עשוי להופיע גם על אוהלים, מניפות, תיבות אוצרות ושאר חפצים בעלי חשיבות.
נשים לא מחויבות לשאת מוֹן השייך לבעלן או אביהן. במקום זאת, הן רשאיות לשאת מוֹן מלפני הנישואים, וכן אף להורישו לבנותיהן. לבישת המוֹן מוסיפה לקימונו נופך של רשמיות. לקימונו מותר לצרף מוֹן אחד, שלושה או חמישה. ה-מוֹן לא חייב להיות רשמי במיוחד, אך ככל שהוא בולט יותר לעין כך חשיבותו הרשמית גדלה. בצורה זו יכולה האישה להתאים את מידת הטקסיות של הופעתה לנסיבות.
השימוש במוֹן נדיר בימינו, אם כי כמעט לכל משפחה יפנית מודרנית יש אותו. במקום, משתמשים היפנים באִינקן (Inkan) - הגרסה המזרחית להטבעת חותם אישי - למטרות רשמיות ועסקיות. למרות זאת עדיין ניתן לראות בתים ישנים וחנויות מסורתיות שבאדריכלות שלהם משולבים מוֹן. אריזות של דברי מזון מקושטות לעיתים במוֹן על מנת להשוות להן מראה אלגנטי.
פטריק ולמארק
ינס פטריק ולמארק (בשוודית: Jens Patrik Wålemark; נולד ב-14 באוקטובר 2001 בגטבורג שבשוודיה) הוא כדורגלן שוודי המשחק בעמדת קשר הכנף בקבוצת פיינורד מליגת העל ההולנדית.
קריירת מועדונים
ולמארק החל לשחק כדורגל בקבידינג FIF מהליגות הנמוכות בשוודיה. ב-1 בינואר 2020 חתם בהאקן מליגת העל השוודית, במדיה ערך 50 הופעות ליגה והבקיע 12 שערים.
קריירה בינלאומית
ולמארק הוא חלק מסגל נבחרת שוודיה עד גיל 21.
תארים
פיינורד
להקת שלוה
להקת שלוה היא להקה שמאורגנת על ידי עמותת "שלוה". הלהקה מונה 8 מוזיקאים (נגנים וזמרים), שכולם חברי העמותה, וחלקם בעלי לקויות שונות. הלהקה הוקמה ב-2006 ככלי להעצמה ולביטוי אמנותי במוזיקה עבור ילדים עם מוגבלויות, ומובילה אג'נדה חברתית של הכלה ושילוב אנשים עם מוגבלויות בחברה ורואה בכך את שליחותה המרכזית.
ייסוד הלהקה וחבריה
הלהקה נוסדה במסגרת תוכנית המוזיקה במרכז שלוה מתוך האמונה ביכולות של אנשים עם מוגבלויות להגשים כל יעד. מנהלה המוזיקלי הוא שי בן שושן, לוחם צה"ל שנפצע במהלך שירותו הצבאי. ובתהליך השיקום ראה את הפוטנציאל בחיבור עולם המוזיקה כגשר לשילוב וקבלה של אוכלוסיות שונות בחברה.
שאר חברי הלהקה:
פעילות הלהקה
הלהקה מופיעה במסגרות שונות בישראל ובעולם, באירועי תרבות וכנסים. הלהקה הופיעה מספר פעמים בבית נשיא מדינת ישראל.
הלהקה זוכה לתהודה רבה ולהכרה בינלאומית, מאחר שכל חבריה הם בעלי לקויות שונות, הלהקה שיתפה פעולה עם אמנים רבים בהם שלומי שבת, אברהם פריד, משה פרץ, אייל גולן, דויד ברוזה ועידן עמדי.
הלהקה פרצה לתודעה הציבורית בסוף 2018, כאשר החלה להתמודד בעונה השישית של תוכנית המציאות "הכוכב הבא לאירוויזיון", המשודרת בערוץ קשת 12, במהלכה העפילה לשלב הגמר בתוכנית. ב-5 בפברואר 2019 כאשר הוברר שהלהקה לא תוכל להשתתף בתחרות האירוויזיון ללא חילול שבת, פרשה הלהקה מהתוכנית, ובכך למעשה ויתרה על האפשרות לנצח ולייצג את ישראל בתחרות האירוויזיון 2019 שהתקיימה בתל אביב, אך הוחלט שתשתתף בחלק האמנותי בחצי הגמר השני של האירוויזיון. ב-16 במאי 2019 הלהקה ביצעה את השיר "A Million Dreams" שנכתב על ידי בנג' פאסק וג'סטין פול, בחצי השני של גמר האירוויזיון.
ביום העצמאות ה'תשע"ט הופיעה הלהקה בטקס הדלקת המשואות.
במאי 2019 הובילה להקת שלוה קמפיין חברתי יחד עם בנק הפועלים תחת השם "דלת פתוחה לכולם" שמטרתו קידום שילוב אנשים עם מוגבלויות באמצעות חתימה על אמנת השילוב. במסגרת הקמפיין השיקה הלהקה את שירה החדש "הדלת תהיה פתוחה".
בדצמבר 2019 הופיעה הלהקה בכנס של ארגון הקהילה הישראלית-אמריקאית (IAC), בפלורידה לעיני נשיא ארצות הברית, דונלד טראמפ, שהתחבק עם חברי הלהקה בתום הופעתם.
ביוני 2021 השתתפו שתי חברות הלהקה דינה סמטה וענהאל כליפה בקליפ המוזיקה You Gotta Be שהוצג באופן מקוון בשל נגיף הקורונה במסגרת פסיטבל "צבעים אמיתיים" יחד עם עוד 12 אמנים בינאלומיים מ-8 מדינות.
הדגל הארמי
הדגל הארמי/סורי (בסורית: ܐܬܐ ܣܘܪܝܝܬܐ, אתא סורייתא), הוא דגל המשמש חלק מבני העדה הארמית-נוצרית ברחבי העולם, מתוך מטרה להדגיש את ההיסטוריה והזהות הלאומית שלהם כנצר לארמים הקדומים, שחיו באזור הסהר הפורה לפני כ- 3,000 שנה.
פירוש הדגל
התבליט המקורי המופיע בדגל התגלה על ידי החוקר הצרפתי אנדרה דופנט-סומר (André Dupont-Sommer) בתל חלף  שבצפון סוריה. בתבליט המקורי מופיעה שמש מכונפת (סמל לאל השמש במזרח התיכון הקדום) החקוק כעיגול. בעיצוב הדגל, השמש הוחלפה על ידי להבה או לפיד.
לפי גרסה אחת, הלהבה מסמלת את רוח הקודש, הרקע האדום את הדם שנשפך ברצח העם האשורי (באימפריה העות'מאנית בסוף המאה ה-19 ותחילת המאה ה-20) והצבע הצהוב את התקווה למדינה עצמאית, מכיוון שלעם האשורי אין מדינה.
שימוש בישראל
בישראל משמש הדגל החל מהעשור השני של המאה ה-21 חלק מהנוצרים בישראל אשר מזדהים עם הלאום הארמי, בהם הכומר הנוצרי גבריאל נדאף.
ארגון "פורום גיוס העדה הנוצרית", התומך בגיוסם של בני העדה הארמית-נוצרית לצה"ל, עושה שימוש בדגל דומה לדגל הארמי. בגרסה זו, במקום הלהבה מופיע צלב, על הכנף הימנית מופיע עיגול לבן קטן ובו ארז הלבנון ועל הכנף השמאלית עיגול לבן קטן ובו צריח. לדבריהם, "הנשר מסמל את ישו שנשא אור לכל ארבעת כיווני העולם (ארבעה כוכבים) והמגדל הוא מגדל השמירה לארץ האבות". ארז הלבנון מסמל את הר הלבנון, "המעוז האחרון שיש בו עדיין ישות ארמית פיניקית נוצרית מזרחית באדמת האבות"
Qami
Qami (בעברית: רוח) הוא השיר שייצג את ארמניה באירוויזיון 2018 שהתקיים בליסבון, פורטוגל. השיר בוצע על ידי הזמר סוואק חנגיאן, הולחן על ידי חנגיאן עצמו, ונכתב על ידי אנה מלואיאן ואנה דניאליאן בעזרתו. השיר נבחר ב-25 בפברואר 2018 בתחרות "Depi Evratesil 2018" ששודרה בערוץ AMPTV1 והיוותה את הקדם הארמני.
אולם הקריסטל של באקו
אולם הקריסטל של באקו (באזרית: Bakı Kristal Zalı) הוא אולם כנסים השוכן לחופי הים הכספי בעיר באקו, בירת אזרבייג'ן. האולם ממוקם על חצי אי קטן מדרום למרכז העיר, בצמוד לכיכר הדגל הלאומי. הקמת המבנה החלה בחודש אוגוסט 2011 על מנת שיארח את תחרות אירוויזיון 2012, והיא הסתיימה ב-16 באפריל 2012, זמן קצר לפני האירוע. האולם מכיל 25,000 צופים.
באולם התקיימו תחרויות האיגרוף, הטאקוונדו, הכדורעף, הסיף והקראטה במשחקים האירופיים בשנת 2015, ולצורך כך פוצל לשלושה אולמות קטנים יותר שהכילו 6,000 (כדורעף), 3,400 (איגרוף) ו-2,000 (סיף, קראטה וטאקוונדו) צופים.
Qami
השיר לא העפיל לשלב הגמר של תחרות האירוויזיון.
אולם הקריסטל של באקו
בשנת 2016 נערכה באולם אולימפיאדת השחמט.
ב-21 ביולי 2019, נערך באולם טקס הפתיחה של משחקי הקיץ של הפסטיבל האולימפי האירופי לנוער שהעיר באקו נבחרה לארח.
וולטה אה קטלוניה
וולטה סיקליסטה אה קטלוניה (בקטלאנית: Volta Ciclista a Catalunya) או בקיצור וולטה אה קטלוניה (בקטלאנית: Volta a Catalunya, סובב קטלוניה) הוא מרוץ אופני כביש המתקיים מדי שנה בקטלוניה, ספרד. המרוץ הוא חלק מההסבב העולמי של איגוד האופניים הבינלאומי, ונחשב למרוץ השני בפופולריות שלו בספרד, לאחר הוואלטה אספניה. בעבר נערך המרוץ בסוף חודש מאי, ולפיכך נחשב למרוץ הכנה חיוני עבור הטור דה פראנס. ב-2010 העביר איגוד האופניים הבינלאומי את המירוץ לסוף חודש מרץ.
הוולטה אה קטלוניה נערך לראשונה ב-1911, והוא אחד המרוצים הוותיקים ביותר בעולם.
רכסי סיפטון
רכסי סיפטון (באנגלית: Sifton Ranges) הם רכס הרים הנמצא ממערב לבקע הרי הרוקי, בצפון פרובינציית קולומביה הבריטית שבקנדה.
תת-רכסים
רכסי סיפטון כוללים את הרכסים הבאים:
סומה (עיר)
סומה (בטורקית: Soma) היא עיר בנפת מניסה במחוז הים האגאי שבמערב טורקיה. העיר משתרעת על פני 787 קמ"ר ולפי אומדן רשמי משנת 2022 אוכלוסייתה מנתה 111,789 תושבים. סומה היא העיר הצפונית ביותר בנפה וגובהה 161 מטרים מעל פני הים.
הפעילות הכלכלית בעיר מתמקדת בכריית פחם חום ושימוש בו להפקת חשמל.
במהלך מלחמת העולם הראשונה המשיכו מכרות הפחם לפעול. הפחם שהופק אז תואר כ"גרוע מאוד". בין היתר שימש הפחם את הגרמנים להנעת רכבות באזור. חלק קטן מהפחם היה נשלח לאיזמיר.
חוות הרוח של סומה, עם 119 טורבינות רוח והספק של 140.4 מגה ואט היא אחת החוות הגדולות של אנרגיית רוח בטורקיה.
ב-13 במאי 2014 אירע אסון המכרה בסומה, כאשר בשריפה במכרה פחם באזור נהרגו 301 כורים. זהו אסון המכרה הכבד ביותר בתולדות טורקיה, והכבד ביותר במאה ה-21.
קסולסיגיאה
קסולסיגיאה (בלטינית: Xulsigiae) הוא שמן של שלוש אלות רפואה במיתולוגיה הקלטית ובדת הגאלית-רומית. פולחנן התקיים במקדש שנבנה לצד מעיין מרפא בסמוך לטריר (בגרמניה של ימינו).
ישנה סברה שמדובר בשלוש נימפות; לפי סברה אחרת מדובר באלות בית.
מקדשן ניצב בסמוך למקדש לנוס מרס, והיה קדום ממנו. במקום התגלתה כתובת המוקדשת הן ללנוס מארס והן לקסולסיגיאה.
משה קולבק
משה קוּלבַּק (בכתיב יידי: קולבאַק; ברוסית: Моисей Соломонович Кульбак; 1896, סמרגון – 1937, ?) היה משורר, במאי ומחזאי, מתרגם וסופר יידיש, מאבות ספרות היידיש החדשה.
ביוגרפיה
משה קולבק נולד ב-1896 בעיירה סמרגון שליד וילנה, ליטא (האימפריה הרוסית), למשפחה של יהודי. קולבק למד ב"חדר" ובישיבת וולוז'ין, וקיבל חינוך עברי. בצעירותו היה מורה בקובנה. בשנת 1920 יצא להשתלמות בברלין ושהה בה עד שנת 1923 - את תקופתו בברלין תיאר בין השאר בפואמה "‫דיסנער טשיילד האראלד". חזר להוראה בבתי ספר תיכוניים וסמינרים למורים ביידיש. עסק בבמאות, והעלה מחזות בתיאטרון היידיש בווילנה.
בשנת 1928 עבר לברית המועצות, וחי כתשע שנים במינסק בירת בלארוס. בשנת 1937 נעצר על ידי המשטרה הסובייטית, במסגרת הטיהורים של יוצרי היידיש. ארבע שנותיו האחרונות לוטות בערפל. גרסה אחת טוענת שבשנת 1941, לאחר שנכלא במחנות המעצר, הוצא משה קולבק להורג. גרסה שנייה טוענת שהוא חלה בשל תנאי המעצר הנוראים ומת בייסורים.
שיריו הראשונים של משה קולבק, ביידיש ובעברית, נדפסו בשנת 1916. לאחר מכן חדל לכתוב עברית והתמסר לכתיבה ביידיש בלבד. הוא פרסם כעשרים כרכי שירה וסיפורת, שכמה מהם תורגמו לעברית. בעת ישיבתו בברית המועצות הוצגו מחזותיו בתיאטרון היהודי במוסקבה, ולעת קצרה הוא זכה בפרסום והכרה.
יצירתו הידועה של משה קולבק, "זעלמעניאַנער" ("זלמנאים"; תורגמה לעברית), מספרת על שקיעת חצר יהודית משפחתית באזור מינסק על רקע המהפכה הקומוניסטית והרס רקמת החיים היהודיים. שיריו וסיפוריו היו מאוד מפורסמים בשנות השלושים והארבעים, ונפוצו בציבורים יהודיים דוברי יידיש באירופה ובאמריקה. הוא גם תרגם משירת אירופה של זמנו ליידיש, וידועים תרגומיו לשיריו של ריכרד דיהמל.
קישורים חיצוניים
על "זלמנאים" (עם הופעת התרגום לעברית)
מפרי עטו:
גיבתון שחור-ראש
גיבתון שחור-ראש (שם מדעי: Emberiza melanocephala) הוא ציפור שיר ממשפחת הגיבתוניים ואחד הגדולים במשפחה.
מאפיינים
אורכו 16–18 ס"מ ומשקלו 28–33 גרם. זנבו ארוך. ראשו של הזכר שחור, ומכאן שמו. רוב גופו של זכר הגיבתון, לרבות גחונו, גרונו ועורפו, צהובים. גבו וזנבו ערמוניים. הנקבה אפורה עם פסים חומים. כמו שאר המינים במשפחה, הוא עף בלהקות גדולות כדי לחפש את המזון המועדף עליו - זרעים וגרגירי תבואה.
הגיבתון שחור-הראש מקנן בעיקר לאורך החוף המזרחי של הים האדריאטי. קיימות גם אוכלוסיות מקננות גדולות בסלובניה, איטליה, ואלבניה. מקנן גם בישראל ובאיראן. אזורי הקינון הצפוניים מגיעים עד סיביר. בחורף רוב הפרטים נודדים למערב ומרכז הודו. הנדידה הארוכה ביותר שנמדדה על ידי טיבוע עומדת על 7,000 ק"מ. כמו כן תועדה נדידה של 1,000 ק"מ בשבעה ימים.
חי בגנים, כרמים וסבכי שיחים. ניזון מזרעים ומצמחים. עונת הרבייה היא ממאי עד יוני. הזכר בונה את קנו בשיחים צפופים. הקן מורכב מדשא, עלים, צמר ועשבים שונים. הנקבה מטילה 4–5 ביצים, והביצים נדגרות במשך 13–15 ימים על ידי בני הזוג לסירוגין.
עג'מאן (עיר)
עג'מאן (בערבית: عجمان) היא עיר הבירה של האמירות עג'מאן, הקטנה מבין האמירויות באיחוד האמירויות הערביות. לעיר אוכלוסייה של כ-225,000 תושבים (נכון לשנת 2003). האזור העירוני נכנס אל תוך העיר שארג'ה לאורך החוף מדרום-מערב, וזו סמוכה לדובאי סיטי, ובכך יוצר רצף עירוני גדול.
היסטוריה
העיר נוסדה ב-1816, כאשר רשיד בן חמיד אל-נועיימי מהשושלת הנועיימית וחמישים מחסידיו כבשו את עג'מאן משבט אאל בו שאמס בתום קרב קצר. בהמשך תמך בשלטון עג'מאן השייח' של שארג'ה וראס אל-ח'ימה, סולטאן בן קסר אל-קאסמי. ב-1820 חתמו שליטי האמרויות על האמנה הימית הכללית. כמו ערים רבות לאורך מה שהיה לחוף שביתת הנשק, הייתה האוכלוסייה נוודית, בהתאם לעונה. במהלך תקופת שליית הפנינים התגוררו במקום מעל אלף איש משבט המהמי, שעברו למקומות אחרים בתקופת גדילת התמרים. לדברי סקר בריטי מ-1822, בעוד אל-נועיימי ראה בעג'מאן שטח עצמאי, שלא בשליטת שארג'ה, לא כך ראו את הדברים שליטי שארג'ה, אף על פי שלא הייתה להם שליטה על המקום. הסקר מציין שמרבית התושבים הם ואהבים אדוקים.
ב-1831 בזזו בני שבט מאבו דאבי את עג'מאן ואת עצי התמרים שלה, וכנקמה פשטו כוחות עג'מאן על סוחאר ומסקט. אמירות שארג'ה התנערה מפעילויות מדינת החסות שלה, וכדי להעניק למותקפים פיצויים נשלח כוח צבאי ימי. ב-1835 נחתמה אמנה שסיימה מחלוקת ארוכת שנים בין אמירויות המפרץ הפרסי השונות. ב-1840 פלשו תושבי אל-הירה לעג'מאן. אף על פי שנרתע בתחילה מלסייע לעג'מאן, שלח שליט שארג'ה סולטן בן סקר את בנו סקר בסיוע דובאי, והם הניסו את הפולשים ובזזו את מקום מושבם. ב-1843 נחתמה אמנה ימית נוספת בין השייח'ים של ערי החוף לבריטים, ב-1853 נחתם הסכם שלום "תמידי". אמנה נוספת ב-1892 כבלה את מדינות החוף לבריטניה הגדולה. סקר לורמייר באנציקלופדיה "Gazetteer of the Persian Gulf, Oman and Central Arabia" מראשית המאה ה-20 העיד שבעג'מאן 750 תושבים.
תחבורה
בעיר נבנה כיום נמל תעופה, הצפוי להפתח בהמשך שנת 2020.
יחסי דנמרק–ונצואלה
יחסי דנמרק-ונצואלה הם היחסים הבילטרליים הרשמיים, הפוליטיים, השיתופיים והמדיניים שבין ממלכת דנמרק לבין הרפובליקה הבוליברית של ונצואלה. דנמרק מיוצגת בוונצואלה, באמצעות שגרירותה בברזיליה, ברזיל. ונצואלה מחזיקה בשגרירות בקופנהגן. לדנמרק אף יש קונסוליה כללית בקראקס. ב-1878, תוארו היחסים בין דנמרק וונצואלה תוארו כ"ידידותיים".
היסטוריה
ב-26 במרץ 1838, דנמרק וונצואלה חתמו על הסכם ידידות, מסחר וניווט. ב-18 ביולי 1858, המדינות חתמו על הסכם מיוחד לגבי המכס. בשנת 1863 נחתם חוזה ידידות, מסחר וניווט בקראקס בין דנמרק לוונצואלה. האמנה תוארה כאחת מבין הליברליות ביותר של ונצואלה.
ב-1902, פורסמו הצהרות שגויות בעיתונות, שלפיהן דנמרק תבעה את ונצואלה מאז 1837. במהלך משבר ונצואלה 1902–1903, שגריר ארצות הברית לוונצואלה הרברט וו בואן ההגנה על ונצואלה לבעלות בריתה של ונצואלה, בהן דנמרק.
במהלך התקופה בין 1938 ל-1948, עשרות משפחות דניות היגרו לוונצואלה. ב-5 ביוני 1938, הפליגו 187 דנים לוונצואלה.
יחסים מסחריים
בשנים 1831–1832, סך הסחר בין דנמרק וונצואלה הסתכם ב-7,876,000 פרנקים. בשנים 1841–1842, הסחר הגיע למקסימום של 1.7 מיליון פרנק. המסחר נערך בדרך כלל דרך המושבה הדנית של סנט תומאס.
ב-2007, הייצוא הדני לוונצואלה הסתכם בכ-347-מיליון DKK, ואילו היבוא מוונצואלה הסתכמם בכ-163 מיליון DKK. מינואר ועד ספטמבר 2008, הייצוא הדני לוונצואלה הסתכם ב-304 מיליון DKK בזמן שהייבוא מוונצואלה הסתכם בכ-196 מיליון DKK.
הגשר
{{פירושונים|
ראו גם
}}
אייפוד נאנו
אייפוד נאנו (באנגלית: iPod Nano) הוא נגן מדיה דיגיטלי שנוצר ועוצב על ידי אפל. הדור הראשון של המכשיר בסוף שנת 2005 היה המחליף של האייפוד מיני. האייפוד נאנו מבוסס על זיכרון פלאש ויצאו עד כה 7 דורות שונים למכשיר. הדור הנוכחי בעל יכולת "מולטי- טאץ'" וצורתו מלבן.
רקע
האייפוד נאנו הוצג לראשונה בספטמבר 2005. האייפוד נאנו משלב את האפשרויות של האייפוד קלאסיק ושל האיפוד מיני. הוא יועד להחליף את האייפוד מיני, שייצורו הופסק באותו היום. החלפתו של המיני הפתיעה את העיתונות ואתרי המעריצים של אפל באינטרנט לגמרי, על אף שהיו לפני כן שמועות על אייפוד חדש מבוסס על זיכרון פלאש. אולם, על הפסקתו של המיני לא הייתה שום התראה מוקדמת. העבודה על הנאנו החלה רק תשעה חודשים לפני שהושק. הנאנו כולל גרסה מוקטנת של המסך הצבעוני וגלגל הכפתורים של הקלאסיק. למסך יש אותה הרזולוציה של הקלאסיק. הסוללה ושאר החלקים הפנימיים הוקטנו, כמו המיני. לאחר מכן הוכרזו דורות עם תמיכה במולטי טאץ', סוללה משופרת ומסך 2.5 אינץ'
ניסאן קשקאי
ניסאן קשקאי (באנגלית: Nissan Qashqai) היא מכונית במרכב קרוסאובר בעלת חמישה או שבעה מקומות, שמיוצרת על ידי ניסאן משנת 2006. היא הוצגה בתערוכת הרכב של פריז בספטמבר 2006. בשנת 2004 הציגה ניסאן דגם קונספט מקדים.
דור ראשון (2013-2006)
הדור הראשון הוצג בתערוכת הרכב של פריז בספטמבר 2006. הדור הראשון כלל שלושה סוגי מנועים, היצע מנועי הבנזין כולל שני מנועי בנזין בנפח 1.6 ו-2.0 ליטרים המספק כ-117 ו-140 כוחות סוס. הציע מנועי הדיזל כולל מנוע טורבו דיזל בנפח 2.0 ליטרים המספק כ-150 כוחות סוס. מנועי הבנזין כללו תיבת הילוכים רציפה בעלת שישה הילוכים או תיבת הילוכים ידנית בעלת חמישה הילוכים, מנוע הדיזל כלל תיבת הילוכים אוטומטית בעלת שישה הילוכים.
אדריכלות נוף
אדריכלות נוף (נקראה בתחילה: אדריכלות גנים) היא תחום בעיצוב העוסק בתכנון של מרחבי החוץ, ציבוריים או פרטיים, החל מחצרות בתים ועד כיכרות עירוניות, גינות, פארקים, רחובות, טיילות, שמורות טבע, גנים לאומיים וכלל השטחים פתוחים. ברוב המקרים אדריכלות הנוף קשורה בד בבד באדריכלות של מבנים ובתכנון ובעיצוב העירוני – תחומים אדריכליים משיקים. אדריכלות הנוף עוסקת בצורות שונות ומגוונות של שטחים פתוחים ובדרכים שונות של תכנון היחס שבין המבנים לקרקע ולנוף ובין האדם לטבע או לסביבתו העירונית.
ניסאן קשקאי
דור ראשון (2013-2006)
עד דצמבר 2007 מכרה ניסאן באירופה 100,000 יחידות מהקשקאי ולאחר מתיחת פנים בשנת 2010 ועד לדור השני מכרה ניסאן עוד 200,000 יחידות באירופה. בדור הראשון נמכרו כ-1.24 מיליון יחידות בכל העולם (כולל אירופה).
אדריכלות נוף
היסטוריה
אדריכלות הנוף התפתחה כבר במסופוטמיה, כאשר תכננו ובנו גנים בתוך מרקמים עירוניים, הקמתם של הגנים העתיקים אשר נבנו בבבל ובערים אחרות במסופוטמיה היו ניסיון ליצור "גן עדן עלי אדמות" בתכנונו של האדם. גם היוונים הקדמונים עסקו בתכנון של גנים וכן גם בתכנון של חללים ציבוריים שונים, דוגמה לכיכר עירונית מתוכננת היא האגורה.
ניסאן קשקאי
דור ראשון (2013-2006)
גרסת השבעה מקומות שנקראת קשקאי +2 הוצגה באוקטובר 2008 ויוצרה עד דצמבר 2013. עקב הצורך בשבעה מקומות הוגדל האורך ב-21.2 מ"מ ובסיס הגלגלים הוארך ב-13.5 מ"מ, העיצוב והמנועים נותרו ללא שינוי.
אדריכלות נוף
היסטוריה
בתקופת הרנסאנס הרבו לשלב את האדריכלות עם הטבע – ארמונות ובתי פאר רבים שנבנו באיטליה ובצרפת שולבו עם גנים על פי הטופוגרפיה טבעית, לעיתים עם אגמים טבעיים, או אף מלאכותיים, שהשתקף את המבנה במימיהם.
ניסאן קשקאי
מתיחת פנים שנת 2010
במרץ 2010 הציגה ניסאן בתערוכת הרכב הבינלאומית של ז'נבה את מתיחת הפנים לקשקאי. מתיחת הפנים כללה עיצוב חדש המתאפיין בעיקר בצדדי המכונית ובפגוש הקדמי, נורות המכונית בחלק האחורי הוחלפו ללד, מערכת בקרת יציבות נוספה כסטנדרט, בתחום ההנעה אין כל שינוי.
אדריכלות נוף
היסטוריה
עיצוב הגנים הפך בצרפת של המאה ה־17 לאמנות של ממש. גני ורסאיי הם דוגמה מופתית לעיצוב של גן צרפתי בו התכנון הוא לפי קווים ישרים ומדויקים, הצמחים שתולים בשורות מסודרת ונקיות, וגם הגיזום הצמחייה נעשה על פי צורות גאומטריות ברורות. אדריכל הנוף אשר תכנן והקים את גני ורסאי זכה לכינוי לה־נוטרה (ה־"שלנו").
ניסאן קשקאי
דור שני (2021-2013)
בנובמבר 2013 הציגה ניסאן בתערוכת הרכב של לונדון את הדור השני לקשקאי. הקשקאי החדש ארוך יותר ב-49 מ"מ, נמוך ב-15 מ"מ, רחב יותר ב-20 מ"מ וקל יותר ב-40 ק"ג מהדור הקודם.
אדריכלות נוף
היסטוריה
באנגליה התפתח מאוחר יותר "הגן האנגלי" – כשבניגוד לגן הצרפתי אשר ניסה להשליט את הסדר האנושי על הטבע – שאף התכנון הנופי באנגליה ליצור "טבע מתוכנן", שייראה טבעי באופן המיטבי. במהלך המאה ה־19 הוקמו באנגליה גנים רבים לפי תכנון מדויק של נוף אשר אמור להעניק תחושה של נוף ארכאי ורומנטי.
ניסאן קשקאי
דור שני (2021-2013)
העיצוב של הדור השני זהה לעיצוב הניסאן אקס-טרייל שחודש גם הוא, ומציג פגוש קדמי בעיצוב החדש של ניסאן עם פנסי לד.
אדריכלות נוף
היסטוריה
במקביל להתפתחות אדריכלות הנוף במערב, התפתחה תרבות מפותחת של עיצוב גינות ביפן. עיצוב הגן היפני התפתח במהלך ההיסטוריה הארוכה של יפן יחד עם האמנות והאדריכלות היפנית והוא נובע בעיקרו מתפישות אסתטיות יפניות ומתפישות דתיות שונות. גן הזן הוא טיפוס של גן יפני המשמש את נזירי הזן בלבד ותכנונו הנופי מבוסס על אורח חיים מאוד ייחודי.
ניסאן קשקאי
דור שני (2021-2013)
ניסאן יצרה קשר עם 2,500 אנשים מרחבי העולם שיתנו את חוות דעתם לגבי העיצוב של הקשקאי החדש.
אדריכלות נוף
היסטוריה
החל מסוף המאה ה־20 התרחב מקצוע אדריכלות הנוף לתחומים נוספים כמו תכנון השטחים פרטיים פתוחים שמסביב למבנים, עיצוב חללים ציבוריים פתוחים ועיצוב של גנים ופארקים על כל סוגיהם.
ניסאן קשקאי
דור שני (2021-2013)
בתחום ההנעה הציגה ניסאן ארבעה מנועים, שני מנועי טורבו בנזין בנפחי 1.2 ו-1.6 ליטרים המספקים כ-115 ו-163 כוחות סוס, ושני מנועי טורבו דיזל בנפחי 1.5 ו-1.6 ליטרים המספקים כ-110 ו-130 כוחות סוס.
אדריכלות נוף
אדריכל נוף
העוסק באדריכלות נוף נקרא אדריכל נוף (התואר האקדמי נקרא גם B.L.A) ומשך הלימודים הוא ארבע שנים.
ניסאן קשקאי
מתיחת פנים שנת 2017
במרץ 2017 בתערוכת הרכב של ז'נבה הציגה ניסאן את מתיחת הפנים לקשקאי. העיצוב החדש מתאפיין בעיקר בעיצוב החדש של ניסאן לפגוש האחורי וקדמי, עיצוב חדש לפנסי לד. בתחום ההנעה אין כל שינוי והדגם ממשיך עם שני מנועי בנזין ושני מנועי דיזל.
ניסאן צירפה אפשרות לנסיעה אוטונומית בכבישים מהירים.
משנת 2017 הקשקאי משווק באמריקה בשם ניסאן רוג ספורט וכולל עיצוב קצת שונה ומנועים שונים.
דור שלישי (2021-הווה)
בפברואר 2021 חשפה ניסאן את הדור השלישי לקשקאי. הדור השלישי כולל עיצוב מודרני הדומה לניסאן אריה ולאקס-טרייל החדש, הקשקאי החדש מתחרה ביונדאי טוסון ובקיה ספורטאז' ובפיג'ו 3008. פנים המכונית הציגה ניסאן מערכת מולטימדיה בקוטר 9 אינץ' ולוח מחוונים דיגיטלי בקוטר 12.3 אינץ'.
הקשקאי החדש ארוך יותר ב-35 מ"מ, גבוה יותר ב-10 מ"מ, רחב יותר ב-32 מ"מ, ובסיס גלגלים ארוך יותר ב-20 מ"מ וקל יותר ב-60 ק"ג מהדור הקודם.
בתחום ההנעה מציגה ניסאן שני מנועים, אחד מנוע טורבו בנזין בנפח 1.3 ליטרים המספק בין 136 ל-156 כוחות סוס למנוע זה מערכת מיקרו-היברידית בקיבולת 12 וואט המסייעת למנוע בתאוצה, ומנוע היברידי (מערכת הנעה היברידית ), מערכת זו כוללת מנוע בנזין בנפח 1.5 ליטרים המספק כ-154 כוחות סוס ומנוע חשמלי המספק כ-187 כוחות סוס (341 כוחות סוס יחד), כולל סוללה נטענת המספקת טווח נסיעה חשמלי של 3.2 קילומטרים. ניסאן לא מציגה כרגע מנוע דיזל.
הדור השלישי הגיע לישראל באוגוסט 2021.
מכירות
להלן נתוני מכירות באירופה, סין וקנדה (נתוני המכירות בארצות הברית לא מוצגים מכיוון שהקשקאי משווק שם תחת שם אחר):
סיסטמה
קבוצת סיסטמה (באנגלית: Sistema, ברוסית: Система) היא קבוצה של חברות המונהגות על ידי המיליארדר הרוסי ולדימיר יבטושנקו. יבטושנקו מחזיק כ-64% ממניות הקבוצה, עוד 18% נסחרות בבורסה לניירות ערך בלונדון.
המשרדים הראשיים ממוקמים במוסקבה. שווי החברה מוערך (ספטמבר 2014) בכ-9 מיליארד דולר.
בעל המניות העיקרי וראש מועצת המנהלים של חברת "סיסטמה" היה ולדימיר יוטושנקוב (59.2% מניות). לאחר הטלת הסנקציות של בריטניה, יוטיושנקוב העביר 10% מניות לבנו, כך חלקו של פליקס יוטיושנקוב היה 15.2%, של ולדימיר יוטיושנקוב 49.2%.
אליאנו
אליאנו (באיטלקית: Aliano) היא עיירה בפרובינציה של מטרה, במרחק של 90 ק"מ מעיר הראשית באזור מטרה, במחוז בזיליקטה, דרום איטליה. העיירה היא מקום מושבם של 1,100 נפש בקירוב, ושטחה עומד על 96.5 קמ"ר. היא שוכנת בגובה 498 מעל פני הים.
רוב תושבי העיירה חסרי תעסוקה, ואלו שמתפרנסים, בעיקר בענף החקלאות, שכרם נמוך. בשנים האחרונות גברה פרנסת תושבי העיר מתיירות. בתחום העיירה מבנים שבהם חי ועבד יקיר העיר קרלו לוי. קוראי ספרו ישו נעצר באֶבּוֹלי מבקרים בעיר ומסיירים באתריה.
פרסומה של העיירה בא מהיותה מקום גלותו של הסופר היהודי-איטלקי, קרלו לוי, בשנים 1934–1936. בעקבותיו הוא חיבר את ספרו: "בארץ שכוחת אל" או בשפה האיטלקית: "ישו עצר אבולי". אבולי הוא שמה של עיר בקמפניה, אליה לוי הגיע ברכבת מטורינו. היה זה המקום הקרוב ביותר לכפר אליו הגיעו רכבות המדינה. מאבולי הוא הגיע לכפר ברכבת מקומית ובמכונית הגיע אל הכפר שקרוי בספרו ג'ליאנו (Gagliano ) - זו העיר אליאנו בהגיה מקומית. פרסום שעורר הדים רבים בדעת הקהל באיטליה ותרם לפיתוח המקום.
הספר "בארץ שכוחת אל"
בספרו "ארץ שכוחת אל", הסופר היהודי-איטלקי מטורינו (בצפון איטליה), קרלו לוי, מתאר את ההווי של תושבי אליאנו בשנים 1934–1936. הוא הוגלה לכפר בימי השלטון הפשיסטית, כמקובל באותן השנים. "אויבי המשטר" - כפי שכונו, נשלחו לאזורים מרוחקים ונחשלים בדרום איטליה. את הספר חיבר בשובו מהגלות בכפר. הגולים זכו לחנינה בעקבות ניצחון איטליה במלחמה האיטלקית-אתיופית השנייה. בספר תיאר את הווי החיים בכפר: העוני, האבטלה הנפוצה, רמת החיים הנמוכה, היעדר השכלה, והילדים שגדלו ללא תקווה לעתיד טוב יותר, וכל זה בעולם מלא אמונות טפלות, עריצות ובורות בעלי המקצוע ושרירות לב של אנשי השלטון.
באליאנו שוחזר הבית בו התגורר לוי וכן הגלריה בה צייר את ציוריו. על אתרים בכפר הוצבו שלטי הסבר המתוארים בספרו.
קרלו לוי נפטר בינואר 1975 ברומא. גופתו נטמנה בבית הקברות של אליאנו, שם ביקש להיקבר על מנת לממש את הבטחתו לתושבי הכפר לשוב אליו, הבטחה שאותה לא הצליח לקיים בעודו בחיים. פסל בדמותו מוצב במרכז העיר.
בעקבות הספר הופק גם סרט קולנוע בשנת 1979, "Cristo si è fermato a Eboli", בבימויו של פרנצ'סקו רוזי. בסרט עדיין ניתן להבחין במבנה האופייני לכפר והוא היה מעין סרט דוקומנטרי. בשנת 2005 ניתן היה להבחין בפעולות שנעשו לשינוי פני העיר, בייחוד בתחום פיתוח התיירות. תיירים לא מעטים מגיעים לעיר בעקבות קריאת הספר.
ליגת האלופות האסייתית (1967)
טורניר אסיה לאלופות 1967 היה המהדורה הראשונה של תחרות הכדורגל השנתית של מועדונים אסייתים שנערכה על ידי קונפדרציית הכדורגל של אסיה (כיום ליגת האלופות האסיאתית). במקור היו אמורות להיות שמונה קבוצות בתחרות, אבל לאחר שהקבוצות מהודו ואיראן פרשו, שש האלופות המקומיות התחרו בטורניר בן ארבעה שלבים כדי לקבוע את אלופת אסיה הראשונה. הפועל תל אביב מישראל הפכה לאלופת אסיה הראשונה לאחר שניצחה את סלנגור המלזית 2–1 בגמר בבנגקוק, והייתה זו ההצלחה הבולטת הראשונה של קבוצות הכדורגל הישראליות במפעלים הבין-לאומיים.
סיבוב ראשון
אלופות ו- פרשו מהתחרות.
ג'רמיין ג'נאס
ג'רמיין אנתוני ג'נאס (Jermaine Anthony Jenas; נולד ב-18 בפברואר 1983 בנוטינגהאם) הוא כדורגלן עבר אנגלי.
קריירת מועדונים
ג'נאס החל את הקריירה המקצוענית שלו בנוטינגהאם פורסט, וכבר בעונתו הראשונה 2001-2002, הראה שהוא שחקן מוכשר ומרשים. אחרי עונה בוגרת אחת בלבד בנוטינגהאם, בה כבש 4 שערים ב-33 משחקים, כרטיס השחקן של ג'נאס נמכר לניוקאסל יונייטד בפברואר 2002, תמורת סכום המוערך בכ-5 מיליון פאונד.
למרות עונה ראשונה מרשימה בניוקאסל, בה זכה בתואר השחקן הצעיר לעונת 2002-2003, ג'נאס נכשל להציג את אותה היכולת בשתי העונות שלאחר מכן, ואיכזב את הקהל בכך שלא הגיע לרמה שלה מאמניו צפו שיגיע. ג'נאס בקושי הצליח להבקיע בעונות הללו, ולכן החל לשחק בפחות משחקים.
למרות שבאופן זמני שב לכושר המשחק שהראה בעונותיו הקודמות, ועל כך קיבל את סגנות הקפטן על ידי מאמנו החדש גריים סונס בתחילת עונת 2004-2005, ג'נאס שב להציג כדורגל לא מרשים והבקיע רק פעמיים ב-48 משחקים.
שמועות על חוסר סיפוק ורצון להישאר במועדון בתחילת עונת 2005-2006 אושרו על ידי מאמנו גריים סונס, כרטיס השחקן שלו נמכר לטוטנהאם ב-31 באוגוסט 2005, תמורת סכום זמני של 7 מיליון פאונד, שתפח לסכום של 9 מיליון פאונד סך הכל לאחר שהספרס הצליחו להעפיל לטורניר כדורגל אירופאי. ג'נאס כבש סך הכל 12 שערים ב-152 משחקים בכל המסגרות עבור ניוקאסל.
ג'נאס פתח את הקריירה שלו בטוטנהאם בסערה אחרי שכבש 7 שערים בשלבי המוקדמות של גביע אופ"א. אחר כך, הוא נפצע ונעדר מ-13 משחקים, וכבש במשחק החזרה שלו את השער השני של טוטנהאם בניצחון 3-1 נגד סאות'נד יונייטד בסיבוב הרביעי של גביע ה-FA. תחת מאמנו החדש, חואנדה ראמוס, יכולת המשחק של ג'נאס השתפרה באופן ניכר, והוא שיחק בשני משחקי חצי הגמר גביע הפוטבול ליג נגד ארסנל אשר הסתיימו בתיקו 1-1 וניצחון 5-1, כאשר כבש בשני המשחקים את השער הראשון של טוטנהאם. במשחק הגמר ג'נאס בישל את שער הניצחון לג'ונתן וודגייט, במשחק בו טוטנהאם ניצחה 2-1 את צ'לסי וזכתה בגביע, ב-24 בפברואר 2008.
ב-29 באוגוסט 2007, ג'נאס חתם על הארכת חוזה ל-5 שנים, עד שנת 2012. ב-30 ביולי 2008, ג'נאס חתם על תוספת של שנה לחוזה הקודם שחתם, עד שנת 2013. כמה ימים לאחר מכן, מונה ג'נאס לקפטן המשנה של טוטנהאם בעקבות עזיבתם של רובי קין ופול רובינסון. ב-31 בינואר 2013, ג'נאס חתם על חוזה לתקופה של 18 חודש בקבוצת קווינס פארק ריינג'רס, בסוף עונת 2013/2014 עזב את הקבוצה עם סיום החוזה. ב-7 בינואר 2016 הודיע על פרישה ממשחק פעיל בגיל 32 לאחר שלא הצליח להתגבר על פציעה.
קריירה בינלאומית
ג'נאס שיחק ברמה הבינלאומית עבור נבחרת אנגליה עד גיל 15, ומשם התקדם בכל נבחרות הנוער האנגליות עד שלבסוף קיבל זימון בכורה לנבחרת אנגליה הבכירה בשנת 2003. משחק הבכורה שלו בנבחרת היה ב-12 בפברואר 2003, נגד נבחרת אוסטרליה.
למרות שסבל מפציעה לקראת סוף עונת 2005-2006, ג'נאס החלים מהפציעה בזמן כדי להיכלל בסגל הנבחרת האנגלית לטורניר הגמר של מונדיאל 2006. הוא כבש את שערו הראשון בנבחרת ב-6 בפברואר 2008, במשחק הראשון של מאמנה החדש של אנגליה פאביו קאפלו, בו ניצחה אנגליה 2-1 באצטדיון ומבלי את שווייץ.
אליפות ישראל בשחמט 1978
אליפות ישראל בשחמט 1978 הייתה האליפות ה-14 של ישראל בשחמט, היא אורגנה על ידי האיגוד הישראלי לשחמט והשתתפו בה 16 שחמטאים. התחרות החלה ב-16 באפריל 1978 והסתיימה ב-4 במרץ 1978.
רומן ג'ינג'יחאשווילי, שצבר 13 נקודות מ-15 אפשריות, זכה בתחרות.
אות זכויות האדם ע"ש אמיל גרינצוויג
אות זכויות האדם ע"ש אמיל גרינצוויג ז"ל מוענק מדי שנה על ידי האגודה לזכויות האזרח, לאדם או ארגון, כהוקרה על תרומה מיוחדת לקידום זכויות האדם בישראל.
היסטוריה
הענקת האות החלה בשנת 1981, כיוזמה של חבר האגודה פרופ' יעקב לורך. שנתיים מאוחר יותר, ב-10 בפברואר 1983, נרצח אמיל גרינצווייג, פעיל שלום עכשיו וחבר האגודה לזכויות האזרח, בעת שהשתתף בהפגנת "שלום עכשיו" בירושלים. לנוכח המשמעות הציבורית של הרצח, החליטה האגודה לזכויות האזרח ב-1983 לקרוא את אות ההוקרה על שמו.
מדי שנה מפרסמת האגודה מודעות המזמינות את הציבור להגיש מועמדויות לקבלת האות. בחירת הזוכים נעשית על ידי ועדה בלתי תלויה. כיום חברים בוועדה פרופ' ח'אולה אבו בכר, פרופ' יוסי דהאן ועו"ד לילה מרגלית. הענקת האות נעשית בדרך כלל במסגרת אירועי שבוע זכויות האדם המתקיים בחודש דצמבר מדי שנה.
ארוורנוס
ארוורנוס (בלטינית: Arvernus) היה אל במיתולוגיה הקלטית ובדת הגאלית -רומית שהתפתחה לאחר המפגש בין התרבות הקלטית והתרבות הרומית. לאחר מפגש זה זוהה האל אוורנוס, שהיה קודם לכן האל המגן על שבט האוורני, עם האל מרקוריוס מהמיתולוגיה הרומית.
על ההר פוי דה דום (בצרפת של ימינו) ניצב מקדש שהוקדש לאל, ובו התגלו כתובות המקדשות לו. באזור נהר הריין בסמוך לקלן ולגריפסוולד (בגרמניה של ימינו), וכן בהולנד התגלו כתובות המוקדשות ל"ארוורנוס מרקוריוס".
ישנה סברה לפיה משמעות שמו של ארוורנוס היא "מלך חורשת הסמבוק".
כשאתה כאן
כשאתה כאן הוא סינגל שהוקלט על ידי הזמרת-יוצרת הישראלית נינט טייב. השיר יצא לאור ב-13 ביולי 2006, כסינגל ראשון מתוך האלבום יחפה, על ידי חברת התקליטים הליקון.
הסינגל עצמו הגיע למקום ה-27 במצעד השנתי של גלגלצ (2006). בנוסף הגיע למקום ה-9 במצעד השנתי של רשת ג' (2006)
רקע וכתיבה
השיר נכתב והולחן וגם הופק על ידי אביב גפן, השיר בסגנון הפופ רוק.
וידאו קליפ
טרם יצא הווידאו קליפ של השיר, העלתה טייב לערוץ היוטיוב של חברת ההפקה הליקון את האודיו המלא של השיר. כמו כן, האודיו מציג בתוכו את עטיפתו של הסינגל, ולאורכו ניתן לראות את עטיפת הסינגל.
לויתן (ספר)
"לויתן, או החומר, הצורה והכוח של קהילייה כנסייתית ואזרחית" (באנגלית: Leviathan, or The Matter, Forme and Power of a Common Wealth Ecclesiasticall and Civil), שיצא לאור בלונדון בשנת 1651, הוא חיבור פילוסופיה פוליטית מאת תומאס הובס. החיבור, הנקרא על שם דמותו המיתולוגית של הלווייתן המופיע בתנ"ך, נחשב לאחת מיצירות הפילוסופיה הפוליטית המשפיעות ביותר שנכתבו אי פעם.
לובצ'ה (פולין)
לובצ'ה (בפולנית: Lubcza) היא כפר למרגלות צדם הצפוני של הרי הקרפטים, במחוז טרנוב בפרובינציית פולין קטן שבדרום פולין. הצמחייה באזור כוללת עצי אשור, אלנוס ואשוחית. בכפר מספר אתרים שזכו להכרה בחשיבותם ההיסטורית עקב עתיקותם. בין אתרים אלה - כנסייה בסגנון גותי ועוד מספר כנסיות ובהן פסלים המוקדשים לקדושים נוצריים רבים, בהם סופיה הקדושה ויוחנן הקדוש, מנזר, בית קברות, חלק מבתי הכפר ואף אסמים וממגורות.
היסטוריה
לאחר חלוקת פולין השתייך הכפר לאימפריה האוסטרית. עם הקמת פולין העצמאית בין מלחמות העולם נכלל הכפר בשטח פולין והשתייך לפרובינציית קרקוב. קיים תעוד לנוכחות יהודים בלובצ'ה במהלך המאה ה-19. ב-1830 נמנו בו 81 יהודים.